|  |  |  |
| --- | --- | --- |
|  |  |  |
| bilag - egen-erklæring om udelukkelsesgrunde | **Maj 2019**  |
|  |
|  |

**Udelukkelsesgrunde**

Tilbudsgiver bekræfter med sin underskrift på dette dokument, at tilbudsgiver (inkl. alle konsortiemedlemmer i et konsortium) og eventuelle underleverandører ikke befinder sig i en eller flere af de anførte situationer, dvs. at tilbudsgiver ikke ved endelig dom er dømt eller har vedtaget bødeforlæg for:

* handlinger begået som led i en kriminel organisation som defineret i artikel 2 i Rådets rammeafgørelse 2008/841/RIA af 24. oktober 2008 (EU-Tidende 2008, nr. L 300, side 42),
* bestikkelse som defineret i artikel 3 i konventionen om bekæmpelse af bestikkelse, som involverer tjenestemænd ved De Europæiske Fællesskaber eller i Den Europæiske Unions medlemsstater, og artikel 2, stk. 1, i Rådets rammeafgørelse 2003/568/RIA af 22. juli 2003 om bekæmpelse af bestikkelse i den private sektor (EU-Tidende 2003, nr. L 192, side 54) og bestikkelse som defineret i den nationale ret i ansøgerens eller tilbudsgiverens medlemsstat eller hjemland eller i det land, hvor ansøgeren eller tilbudsgiveren er etableret,
* svig som omhandlet i artikel 1 i konventionen om beskyttelse af De Europæiske Fællesskabers finansielle interesser,
* terrorhandlinger eller strafbare handlinger med forbindelse til terroraktivitet som defineret i henholdsvis artikel 1, 3 og 4 i Rådets rammeafgørelse 2002/475/RIA af 13. juni 2002 om bekæmpelse af terrorisme (EU-Tidende 2002, nr. L 164, side 3) som ændret ved Rådets rammeafgørelse 2008/919/RIA af 28. november 2008 om ændring af rammeafgørelse 2002/475/RIA om bekæmpelse af terrorisme (EU-Tidende 2008, nr. L 330, side 21),
* hvidvaskning af penge eller finansiering af terrorisme som defineret i artikel 1 i Europaparlamentets og Rådets direktiv 2005/60/EF af 26. oktober 2005 om forebyggende foranstaltninger mod anvendelse af det finansielle system til hvidvaskning af penge og finansiering af terrorisme (EU-Tidende 2005, nr. L 309, side 15) eller
* overtrædelse af straffelovens § 262 a eller, for så vidt angår en dom fra et andet land angående børnearbejde og andre former for menneskehandel som defineret i artikel 2 i Europa-Parlamentets og Rådets direktiv 2011/36/EU af 5. april 2011 om forebyggelse og bekæmpelse af menneskehandel og beskyttelse af ofrene herfor, og om erstatning af Rådets rammeafgørelse 2002/629/RIA (EU-Tidende 2011, nr. L 101, side 1).

Hvis tilbudsgiver ikke kan bekræfte dette, afkrydses boksen ” kan ikke bekræftes”.

Tilbudsgiver vil desuden blive udelukket fra deltagelse:

* hvis ordregiver har tilstrækkelige plausible indikationer til at konkludere, at tilbudsgiver har indgået en aftale med andre økonomiske aktører med henblik på konkurrencefordrejning.

**Omfang**

Ovenstående udelukkelsesgrunde gælder såvel, når selve virksomheden er dømt som når enkeltpersoner i virksomhedens bestyrelse, direktion eller tilsynsråd er endelig dømt eller der er vedtaget bødeforlæg. Endelig skal der ske en udelukkelse, hvis den dømte har beføjelse til at repræsentere, kontrollere eller til at træffe beslutninger i virksomhedens bestyrelse, direktion eller tilsynsråd.

Udelukkelse er også retsvirkningen, hvis en deltager i et konsortium er dømt.

Udelukkelse baseret på den sidstnævnte udelukkelsesgrund om konkurrencefordrejning sker efter en konkret og individuel vurdering.

Der gøres opmærksom på, at disse udelukkelsesgrunde også gælder for tilbudsgiveres underleverandører.

**Konsekvens af ikke at udfylde dette dokument**

Manglende underskrift på egen-erklæringen kan medføre, at tilbudsgiver bliver udelukket fra konkurrencen om kontrakten. Inden denne retsvirkning måtte indtræde, vil ordregiver, med en mulig kort frist, efterspørge en underskrevet version af erklæringen. Hvis denne stadig ikke fremsendes i udfyldt stand, vil ordregiver initiere self-cleaning proceduren.

Konsekvensen af ikke at kunne underskrive denne egen-erklæring og i stedet afkrydse boksen ”kan ikke bekræftes” kan være, at tilbudsgiver bliver udelukket fra konkurrencen om kontrakten. Inden denne retsvirkning indtræder, vil ordregiver, med en mulig kort frist, initiere self-cleaning proceduren.

**Dokumentation af pålidelighed – self-cleaning**

Hvis der opstår tvivl om virksomheden er omfattet af en udelukkelsesgrund, forbeholder Aarhus Universitet sig som ordregiver retten til at indhente dokumentation for, at de af denne erklæring omfattede personer og juridiske personer ikke er omfattet af de af egen-erklæringen omfattede situationer. Denne dokumentation skal tilbudsgiver sende til ordregiver inden for en passende frist. Det er ordregiver, der vurderer, om den herefter modtagne dokumentationen er tilstrækkelig.

En tilbudsgivers dokumentation af pålidelighed er tilstrækkelig, når tilbudsgiveren i fornødent omfang har gjort indgående rede for forholdene og omstændighederne gennem et aktivt samarbejde med undersøgelsesmyndighederne og har truffet passende konkrete tekniske, organisatoriske og personalemæssige foranstaltninger for at forebygge yderligere overtrædelser af straffeloven eller øvrige forsømmelser omfattet af udelukkelsesgrundene.

En ordregiver skal acceptere følgende som bevis for, at tilbudsgiveren ikke er omfattet af de nævnte udelukkelsesgrunde: Et uddrag fra det relevante register eller tilsvarende dokument udstedt af en kompetent retslig eller administrativ myndighed, der viser, at tilbudsgiveren ikke er omfattet af udelukkelsesgrundene.

Udsteder det pågældende land ikke de nævnte dokumenter, eller dækker disse ikke alle de nævnte tilfælde, kan de erstattes af en erklæring under ed. Anvendes edsaflæggelse ikke i det pågældende land, kan der anvendes en erklæring på tro og love, der er afgivet for en kompetent retslig eller administrativ myndighed, for en notar eller for en kompetent faglig organisation i det land, hvor ansøgeren eller tilbudsgiveren er etableret.

For virksomheder hjemmehørende i Danmark er fremlæggelse af serviceattest fra Erhvervsstyrelsen eller straffeattest tilstrækkeligt bevis. Beviset skal være udstedt inden for 1 måned inden afgivelse til ordregiver og vil have gyldighed i 6 måneder efter udstedelse.

Ordregiver skal udelukke en tilbudsgiver fra at afgive tilbud på opgaver for AU i 4 år fra datoen for endelig dom eller vedtaget bødeforlæg for handlinger omfattet af de nævnte grunde. Overtrædelse af den sidstnævnte grund om konkurrencefordrejning kan dog kun føre til udelukkelse i 2 år fra datoen for hændelsen.

Tilbudsgivere, der kan dokumentere deres pålidelighed kan ikke udelukkes.

**Klagemulighed**

Ordregivers afgørelse om udelukkelse kan påklages til Klagenævnet for Udbud.

Adresse:

Nævnenes Hus
Toldboden 2
8800 Viborg

Tlf.: 72 40 56 00
E-mail klfu@naevneneshus.dk

**Klagefrist**

Angår klagen overtrædelser af tilbudsloven eller udbudslovens §§ 191 og 192, regnes klagefristen på 45 kalenderdage fra dagen efter ordregiverens underretning om tildelingsbeslutningen. Klager over indgåelse af en rammeaftale efter tilbudsloven skal være indgivet til klagenævnet inden 6 måneder regnet fra dagen efter ordregiverens underretning om tildelingsbeslutningen.

**Klager over afgørelser efter udbudslovens § 193**

Angår klagen overtrædelser af udbudslovens § 193 er Klagenævnet for Udbud ikke kompetent til at træffe afgørelser. Der vil skulle klages til domstolene.

**Stikprøvekontrol**

Tilbudsgivere, der får påbud om at udfylde og underskrive denne egen-erklæring, kan blive udtaget til stikprøvekontrol af erklæringens rigtighed ved at skulle indsende ovenstående dokumentation. Denne kontrol vil være mulig så længe tilbudsgiver har en gyldig kontrakt med ordregiver.

**Oplysninger om virksomheden og underskrift**

Tilbudsgiver bekræfter med sin underskrift på dette dokument, at tilbudsgiver (inkl. alle konsortiemedlemmer i et konsortium) og eventuelle underleverandører ikke befinder sig i en eller flere af de anførte situationer.

*Udfyld* venligst nedenstående.

|  |  |
| --- | --- |
| **Dato** |  |
| **Firmanavn** **tilbudsgiver** |  |
| **Evt. stempel** |  |
| **Kontaktperson hos tilbudsgiver** |  |

*Underskriv* venligst her

|  |  |
| --- | --- |
| **Underskrift** |  |

Kan ovenstående ikke underskrives, *afkryds* venligst denne boks.

|  |  |
| --- | --- |
| **Kan ikke bekræftes** |  |